CELEX: 52007PC0075
Language: el
Date: 2007-02-28
Title: Πρόταση κανονισμού του Συμβουλίου για τη χορήγηση παρεκκλίσεων στη Βουλγαρία και στη Ρουμανία όσον αφορά ορισμένες διατάξεις του κανονισμού (EΚ) αριθ. 2371/2002 σχετικά με τα επίπεδα αναφοράς των αλιευτικών στόλων

Σημαντική ανακοίνωση νομικού περιεχομένου

|

52007PC0075

Πρόταση κανονισμού του Συμβουλίου για τη χορήγηση παρεκκλίσεων στη Βουλγαρία και στη Ρουμανία όσον αφορά ορισμένες διατάξεις του κανονισμού (EΚ) αριθ. 2371/2002 σχετικά με τα επίπεδα αναφοράς των αλιευτικών στόλων  /* COM/2007/0075 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 28.2.2007COM(2007) 75 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τη χορήγηση παρεκκλίσεων στη Βουλγαρία και στη Ρουμανία όσον αφορά ορισμένες διατάξεις του κανονισμού (EΚ) αριθ. 2371/2002 σχετικά με τα επίπεδα αναφοράς των αλιευτικών στόλων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΕίναι αναγκαίο να γίνουν ορισμένες προσαρμογές στο κεκτημένο στον τομέα της κοινής αλιευτικής πολιτικής προκειμένου να είναι δυνατή η εφαρμογή της κοινοτικής νομοθεσίας στη Βουλγαρία και στη Ρουμανία.Η συνημμένη πρόταση για κανονισμό του Συμβουλίου αποτελεί προσαρμογή τεχνικής φύσεως.Το άρθρο 4 παράγραφος 3 της συνθήκης προσχώρησης παρέχει τη δυνατότητα στο Συμβούλιο και στην Επιτροπή να θεσπίσουν, πριν από την προσχώρηση, μέτρα που αναφέρονται, μεταξύ άλλων, στο άρθρο 56 της πράξης προσχώρησης. Τα μέτρα αυτά τίθενται σε ισχύ μόνον εφόσον και όποτε τεθεί σε ισχύ η εν λόγω συνθήκη.Το άρθρο 57 της πράξης προσχώρησης δίδει τη δυνατότητα στο Συμβούλιο και στην Επιτροπή να προσαρμόσουν, πριν από την προσχώρηση, τις πράξεις εκείνες οι οποίες απαιτούν προσαρμογές λόγω της προσχώρησης καθώς και στην περίπτωση που οι προσαρμογές αυτές δεν έχουν προβλεφθεί στην πράξη προσχώρησης ή στα παραρτήματά της. Οι προσαρμογές αυτές εφαρμόζονται από την ημερομηνία της προσχώρησης.Δεδομένου ότι τα επίπεδα αναφοράς για τους αλιευτικούς στόλους, όπως αναφέρονται στο άρθρο 12 του κανονισμού (ΕΚ) αριθ. 2371/2002 του Συμβουλίου, προκύπτουν από το άθροισμα των στόχων των πολυετών προγραμμάτων προσανατολισμού 1997-2002 για κάθε τμήμα του στόλου, δεν είναι σκόπιμο να καθοριστούν τα εν λόγω επίπεδα για κράτη μέλη τα οποία εντάχθηκαν στην Κοινότητα μετά από τη λήξη των προγραμμάτων αυτών.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τη χορήγηση παρεκκλίσεων στη Βουλγαρία και στη Ρουμανία όσον αφορά ορισμένες διατάξεις του κανονισμού (EΚ) αριθ. 2371/2002 σχετικά με τα επίπεδα αναφοράς των αλιευτικών στόλωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη προσχώρησης της Βουλγαρίας και της Ρουμανίας[1],την πράξη προσχώρησης της Βουλγαρίας και της Ρουμανίας, και ιδίως το άρθρο 56,Εκτιμώντας τα ακόλουθα:1.  Το άρθρο 12 του κανονισμού (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής[2] προβλέπει ότι καθορίζονται επίπεδα αναφοράς για το στόλο κάθε κράτους μέλους βάσει του αθροίσματος των στόχων του πολυετούς προγράμματος προσανατολισμού 1997-2002 για κάθε τμήμα του στόλου.2.  Η Βουλγαρία και η Ρουμανία δεν έχουν στόχους βάσει του άρθρου 12 του κανονισμού (EΚ) αριθ. 2371/2002.3.  Τα επίπεδα αναφοράς θα μπορούσαν να καθοριστούν για τα νέα κράτη μέλη μόνο σε σχέση με το επίπεδο των στόλων τους κατά το χρόνο της προσχώρησης. Ωστόσο, εάν συνέβαινε αυτό, οι υποχρεώσεις που προβλέπονται στο άρθρο 11 παράγραφοι 2 και 4 του κανονισμού (EΚ) αριθ. 2371/2002 θα μπορούσαν να είναι περιττές δεδομένου ότι θα επικαλύπτονταν από τις υποχρεώσεις που απορρέουν από το καθεστώς εισόδων/εξόδων που προβλέπεται στο άρθρο 13 του εν λόγω κανονισμού.4.  Η αλιευτική ικανότητα του βουλγαρικού και ρουμανικού αλιευτικού στόλου κατά την ημερομηνία προσχώρησης θα χρησιμεύσει ως βάση για την εφαρμογή του καθεστώτος εσόδων/εξόδων που προβλέπεται από το άρθρο 13 του κανονισμού (ΕΚ) αριθ. 2371/2002.5.  Ως εκ τούτου, δεν είναι σκόπιμο να καθοριστούν τα επίπεδα αναφοράς που προβλέπονται στο άρθρο 12 του κανονισμού (ΕΚ) αριθ. 2371/2002 για τα νέα κράτη μέλη ούτε να εφαρμοστεί το άρθρο 11 παράγραφοι 2 και 4 του εν λόγω κανονισμού στις χώρες αυτές, δεδομένου ότι δεν θα είχαν καμία επίπτωση στη διαχείριση του στόλου από τα νέα κράτη μέλη.6.  Κατά συνέπεια, πρέπει να χορηγηθούν παρεκκλίσεις στη Βουλγαρία και στη Ρουμανία από τις εν λόγω διατάξεις του κανονισμού (ΕΚ) αριθ. 2371/2002,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση, το άρθρο 11 παράγραφοι 2 και 4 και το άρθρο 12 του κανονισμού (ΕΚ) αριθ. 2371/2002 δεν εφαρμόζονται στη Βουλγαρία και στη Ρουμανία.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιανουαρίου 2007.Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλοςΒρυξέλλες,Για το ΣυμβούλιοΟ Πρόεδρος [1] EE L 157 της 21.6.2005, σ. 11[2] ΕΕ L 358 της 31.12.2002, σ. 59.